La Sauvage
La Sauvage (srpskohrvatski: Divljakinja) je drama Jeana Anouilha iz 1934. godine, koja je premijerno izvedena 11. siječnja 1938. godine u Théâtre des Mathurins u Parizu. Napisana četiri godine prije premijere, Divljakinja je imala vrlo burnu prošlost prije nego ju je Georges Pitoëff konačno uprizorio. Naime, mladi Anouilh je dramu izvorno predstavio svom tadašnjem šefu, ravnatelju kazališta Louisu Jouvetu, koji ju je oštro kritizirao, a sve u svjetlu njegovog redovito negativnog stava prema Anouilhu. 

Nekoliko godina kasnije, Anouilh je preradio Divljakinju dok je paralelno pisao dramu Le Voyageur sans bagage. Izrazito uspješna izvedba potonje iz 1937. godine omogućila je, konačno, uprizorenje Divljakinje, koja je također postala uspjeh. Redatelj Georges Pitoëff je tumačio ulogu Florenta, dok je njegova supruga, Ludmilla Pitoëff, tumačila glavnu junakinju, Thérèse. Glazbu za izvedbu napisao je Darius Milhaud. 

La Sauvage prati mladu glazbenicu Thérèse, koja odluči napustiti svoj udobni život i postati "divljakinja". Tematski, drama je kronološki drugi napisani "crni komad" te je 1942. godine okupljena u tom nizu. 

Djela Jeana Anouilha
Drame 1934.